สรุปภาวะตลาดต่างประเทศ ประจำวันที่ 25 พ.ย. 2562
สรุปภาวะตลาดต่างประเทศ ประจำวันที่ 25 พ.ย. 2562
สรุปภาวะตลาดต่างประเทศ ประจำวันที่ 25 พ.ย. 2562
26 พ.ย. 2562

ดัชนีดาวโจนส์, S&amp;P500 และ Nasdaq ตลาดหุ้นนิวยอร์ก ต่างก็ปิดพุ่งขึ้นทำนิวไฮเมื่อคืนนี้ (25 พ.ย.) หลังจากมีสัญญาณบ่งชี้ถึงความคืบหน้าในการเจรจาการค้าระหว่างสหรัฐและจีน ซึ่งรวมถึงการที่สื่อในสังกัดพรรคคอมมิวนิสต์จีนรายงานว่า จีนใกล้บรรลุข้อตกลงการค้าเฟสแรกกับสหรัฐ และรายงานข่าวที่ว่า รัฐบาลจีนได้ออกนโยบายเพิ่มโทษการละเมิดทรัพย์สินทางปัญญา ซึ่งเป็นหนึ่งในข้อเรียกร้องที่สำคัญจากสหรัฐ
ดัชนีเฉลี่ยอุตสาหกรรมดาวโจนส์ปิดที่ 28,066.47 จุด พุ่งขึ้น 190.85 จุด หรือ +0.68% ขณะที่ดัชนี S&amp;P500 ปิดที่ 3,133.64 จุด เพิ่มขึ้น 23.35 จุด หรือ +0.75% ส่วนดัชนี Nasdaq ปิดที่ 8,632.49 จุด เพิ่มขึ้น 112.60 จุด หรือ +1.32% ดัชนี DJIA ตลาดหุ้นนิวยอร์กปิดที่ 28,066.47 จุด เพิ่มขึ้น 190.85 จุด, +0.68%
ตลาดหุ้นยุโรปปิดปรับตัวขึ้นเมื่อคืนนี้ (25 พ.ย.) โดยได้แรงหนุนจากข่าวควบรวมกิจการของบริษัทหลุยส์ วิตตองของฝรั่งเศสกับบริษัททิฟฟานีของสหรัฐ และการควบรวมกิจการของบริษัทโนวาร์ติสของสวิตเซอร์แลนด์กับบริษัทเมดีซีน คอมพานีของสหรัฐ นอกจากนี้ ตลาดยังขานรับความหวังที่สหรัฐและจีนจะบรรลุข้อตกลงการค้าเร็วๆ นี้
ดัชนี Stoxx Europe 600 บวก 1.02% ปิดที่ 408.09 จุด
ดัชนี CAC-40 ตลาดหุ้นฝรั่งเศสปิดที่ 5,924.86 จุด เพิ่มขึ้น 31.74 จุด หรือ +0.54%, ดัชนี DAX ตลาดหุ้นเยอรมันปิดที่ 13,246.45 จุด เพิ่มขึ้น 82.57 จุด หรือ +0.63% และ ดัชนี FTSE 100 ตลาดหุ้นลอนดอนปิดที่ 7,396.29 จุด เพิ่มขึ้น 69.48 จุด หรือ +0.95%
ตลาดหุ้นลอนดอนปิดปรับตัวขึ้นเมื่อคืนนี้ (25 พ.ย.) โดยได้แรงหนุนจากความหวังที่ว่าสหรัฐ-จีนใกล้จะบรรลุข้อตกลงการค้าเฟสแรก และแนวโน้มที่พรรคอนุรักษ์นิยมจะชนะการเลือกตั้งทั่วไปของอังกฤษในเดือนหน้า ได้ช่วยหนุนตลาดขึ้นด้วย
ดัชนี FTSE 100 ตลาดหุ้นลอนดอนปิดที่ 7,396.29 จุด เพิ่มขึ้น 69.48 จุด หรือ +0.95%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (25 พ.ย.) โดยได้ปัจจัยหนุนจากสัญญาณที่บ่งชี้ถึงความคืบหน้าในการเจรจาการค้าระหว่างสหรัฐและจีน รวมทั้งการคาดการณ์ที่ว่า กลุ่มประเทศผู้ส่งออกน้ำมัน (โอเปก) และประเทศพันธมิตรจะขยายเวลาการปรับลดกำลังการผลิตน้ำมันออกไปถึงกลางปีหน้า
สัญญาน้ำมันดิบ WTI ส่งมอบเดือนม.ค. เพิ่มขึ้น 24 เซนต์ หรือ 0.4% ปิดที่ 58.01 ดอลลาร์/บาร์เรล
สัญญาน้ำมันดิบเบรนท์ส่งมอบเดือนม.ค. เพิ่มขึ้น 26 เซนต์ หรือ 0.4% ปิดที่ 63.65 ดอลลาร์/บาร์เรล
 
สัญญาทองคำตลาดนิวยอร์กปิดลบเมื่อคืนนี้ (25 พ.ย.) เนื่องจากนักลงทุนเทขายทองคำซึ่งเป็นสินทรัพย์ที่ปลอดภัย หลังจากตลาดหุ้นสหรัฐดีดตัวขึ้นทำนิวไฮ ขานรับการเจรจาการค้าระหว่างสหรัฐและจีนที่ส่งสัญญาณคืบหน้า นอกจากนี้ การแข็งค่าของสกุลเงินดอลลาร์ยังเป็นอีกปัจจัยที่สร้างแรงกดดันต่อราคาทองคำ
สัญญาทองคำตลาด COMEX (Commodity Exchange) ส่งมอบเดือนธ.ค. ลดลง 6.70 ดอลลาร์ หรือ 0.46% ปิดที่ 1,456.90 ดอลลาร์/ออนซ์
สัญญาโลหะเงินส่งมอบเดือนธ.ค. ลดลง 11.4 เซนต์ หรือ 0.67% ปิดที่ 16.886 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 7.80 ดอลลาร์ หรือ 0.87% ปิดที่ 900.40 ดอลลาร์/ออนซ์
ส่วนสัญญาพัลลาเดียมส่งมอบเดือนธ.ค. พุ่งขึ้น 28.00 ดอลลาร์ หรือ 1.6% ปิดที่ 1,771.40 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (25 พ.ย.) ขานรับความหวังเกี่ยวกับการเจรจาการค้าระหว่างสหรัฐและจีน หลังจากสื่อจีนรายงานว่า จีนใกล้บรรลุข้อตกลงการค้าเฟสแรกกับสหรัฐ ขณะเดียวกันนักลงทุน
ดอลลาร์สหรัฐแข็งค่าเมื่อเทียบกับเงินเยน ที่ระดับ 108.96 เยน จากระดับ 108.62 เยน และแข็งค่าเมื่อเทียบกับดอลลาร์แคนาดา ที่ระดับ 1.3306 ดอลลาร์แคนาดา จากระดับ 1.3293 ดอลลาร์แคนาดา แต่หากเทียบกับฟรังก์สวิส ดอลลาร์สหรัฐอ่อนค่าลงสู่ระดับ 0.9971 ฟรังก์ จากระดับ 0.9977 ฟรังก์
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1009 ดอลลาร์ จากระดับ 1.1019 ดอลลาร์ ขณะที่เงินปอนด์แข็งค่าขึ้นแตะที่ระดับ 1.2900 ดอลลาร์ จากระดับ 1.2829 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.6775 ดอลลาร์สหรัฐ จากระดับ 0.6784 ดอลลาร์สหรัฐ